When Harry met Santa

When Harry met Santa er en juleinspirert reklamefilm for Posten. Den ble offentliggjort november 2021 i anledning for å markere at det i 2022 er 50-årsjubileum for at det ikke er straffbart å være homofil i Norge.

Reklamefilmen er skapt i samarbeid med Pol og B-Reel Films.

Innhold 
Reklamen viser en mann, Harry, som søker et forhold med Julenissen. Harry ser Julenissen for første gang idet Julenissen leverer en gave et år, og deres forhold vokser år for år. Harry skriver så et kjærlighetsbrev til Julenissen, hvor han skriver «all I want for Christmas is you» (engelsk, «alt jeg ønsker meg til jul er deg»), før han og Julenissen kysser hverandre. Julenissen spør så Posten om hjelp med å levere gaver for julaften, slik at han kan tilbringe mer tid med sin nye kjæreste, Harry.

Navnet på reklamefilmen er basert på originaltittelen til Da han møtte henne, «When Harry Met Sally».

Mottakelse 
Reklamen ble tildelt Gullfisken i 2021.

Reklamen er ikke ansett som kontrovesiell i Norge, og har blitt sett på som et eksempel på endringer i holdninger i landet.

I utlandet spredde videoen seg som et viralt fenomen, hvor de fleste første tilbakemeldingene var «nesten kun positive» og følelsesmessige.

Noen britiske kritikere har også kritisert reklamen for å seksualisere Julenissen, som Dawn Neesom (ved Daily Star) og kommentatoren Melanie Blake. Den britiske forfatteren og akademikeren Katie Edwards forklarte i The Independent at slik kritikk var basert på homofobiske troper og «det å fremme homofile menns seksualitet som fiendtlig», hvor to menn som kysser, anses som en iboende seksuell handling, men en mann som kysser ei kvinne er ikke det, siden det er en uformell sosial norm. Den ungarske parlamentspresidenten László Kövér anklagde reklamen for å vanhellige julen.

Se også 
 Heterosexisme
 Nissemor
 Straffeloven § 213

Referanser

Eksterne lenker 
 When Harry met Santa av Posten på YouTube
 When Harry met Santa med engelske undertekster av Posten på YouTube

LHBT i Norge
Jul i Norge
Reklamefilmer
Norske kortfilmer
Posten Norge